Sveiki atvykę į
šunų darželio „Bauzer kiemas“ atidarymą
čia, Midltone.
Nenuostabu, kad pažangiausia įranga ir atsidavę profesionalai
pelnė „Bauzeriui“ geriausio šunų darželio vardą rajone.
Ateikit sužinot, dėl ko šis triukšmas.
„Bauzeryje“ jūsų šuo gerose letenose.
„BAUZER KIEMAS“
Negaliu patikėt, kad savanoriausiu „Bauzeryje“.
Tai svajonės išsipildymas.
Ne, aš rimtai. Svajojau apie tai.
Girdėjau, „Bauzer kiemas“ -
vienas stambiausių valstijos verslų, priklausančių moteriai.
- Aš tą sakiau. - Žinojau, kad šaltinis patikimas.
Sakau, šunų priežiūros verslas -
tobula vieta pasavanoriauti ir pasitarnauti.
Gal kada įsteigsiu savo „Bauzerį“
ir nuolat būsiu apsupta šunų.
Brangioji, žinau, kad džiaugies, bet liko dar dvi dienos.
Gal nusirenk uniformą prieš pietus.
- Ką valgysim? - Mėsainius.
Aha, persirengsiu.
Žinom, ką Lizė darys. O ką tu veiksi per pasitarnavimo savaitę?
Kertu, jis tuoj atkreips dėmesį.
Ne! Beveik baigiau.
Paaiškės, kaip lordas Ko tapo Didingu šunimi kovotoju.
- O kaip… - Pasitarnavimo?
Prižadu, ką nors išsirinksiu. Prižadu.
Žiūrėk, kad išsirinktum iki ryt. Girdi?
Čarlzai.
Čarlzai!
Čarlzai.
- Čarlzai! - Dvi trečiosios.
Atsiprašau?
- Tai daugiau nei viena antroji. - Teisingai.
Deja, apie trupmenas kalbėjom prieš 15 min.
Dabar kalbam apie pasitarnavimo savaitę, kuriai neužsirašei.
Atkreipk dėmesį - neužsirašei.
Turiu gerą pasiaiškinimą.
Pratęsi tą mintį?
Tai aš kaltas.
Labai abejoju, Semi.
Gal išklausykim jį.
Čarlzas ir aš kartu darome projektą
ir aš pamiršau prirašyti jo vardą.
Matote, sakiau, kad yra geras paaiškinimas.
Na, tai gerai.
„Mopsius“
Lize! Tu ankstyva.
Versle ankstyvas - laiku, laiku - pavėlavęs…
o vėluoti - nepriimtina.
Būtent to išmokau iš mūsų įkūrėjos Emos Bauzer.
Atsinešiau juos atšvęsti pirmąją dieną.
Ačiū. Atrodo skaniai.
Ne! Jie keturkojams „svečiams“.
Norėjau pavaišint juos naminiais skanėstais, nes jie ne namuose.
Kokia tu rūpestinga.
Turi leidimą naudotis virtuve komerciniais tikslais?
Ne, tai tiesiog paprasta virtuvė.
Mūsų indaplovė turi dezinfekavimo funkciją.
Deja, čia galimi tik komercinei prekybai tinkami skanėstai.
Žinau, atrodo kiek kraštutiniška,
bet esame geriausi ne šiaip sau.
Dėl to laikausi ponios Bauzer taisyklių.
Taisyklių nereikia nė sakyti.
Turit supažindint su savosiomis, bet ne taisyklėmis apskritai.
Taisyklės valdo.
Viskas atrodo taip gerai, kaip ir reklamoj.
Manau, radom tinkamą vietą, drauguži.
- Koks mielas. - Patikėk, jis tai žino.
- Koks vardas? - Grafas Mopsvortas von Meilianosis.
Bet dažniausiai vadinu Mopsiu.
Džiaugiamės, kad pasirinkote „Bauzerį“.
Štai sveikinimo paketas ir kliento vadovas.
Eime, aprodysiu.
Nereikia. Viską apžiūrėjau virtualiai.
Taigi, Mopsius dievina dėmesį ir yra truputį reiklus.
Gerai. Nepyk. Tėtis greit grįš. Mopsuoju ir bučiuoju.
Gerai.
Aš…
- Ačiū. - Gerai.
Galiu nunešti jį į būdą.
Dievinu uolumą, Lize, bet taisyklėse aiškiai pasakyta,
kad tik etatiniai darbuotojai gali liesti šunis.
Na, štai, meiluti.
Supranti?
Ne visai, bet gerai. Savaitė skirta pasitarnauti, tad tai ir darau.
Jei tik ko prireiks, sakykit.
Vadinu šitai „didele netvarka“.
Semi, žinojai? Ką tik išėjo naujas „Nuostabių nuotykių“ sezonas.
Aukse!
- Kur Rufusas? - Močiutės Deilės kambary.
Nekaltinu jo. Kas čia per kvapas?
Čia mūsų pasitarnavimo projektas.
Komposte skaidomos organinės medžiagos,
tad juo galima tręšti augalus.
- Gerai. - Žinau. Tai taip šaunu.
Ir be to,
kompostą padovanosime Midltono bendruomenės sodui.
- Tad imkimės darbo. - O jei pirma pažiūrim, paskui dirbam?
Didingas šuo kovotojas turi naują pagalbininką -
kalbantį ledų kamuoliuką Moši Mošą. Auksė irgi nori žiūrėt.
Gerai. Minėjau, kad mes ne šiaip kompostuojam?
Nusprendžiau padaryti įdomiau. Bandysime ir su sliekais.
Sliek… ką?
Tai kompostas su ypatingais draugais-pagalbininkais.
Sliekais?
Ne bet kokiais. Kompostiniais sliekais.
Tu, aš ir gamtos stebuklas.
- Taip, bus šaunu, tiesa? - Aha, šaunu.
Mopsiau? Čia tu?
Žinau.
Ir man čia pirma diena.
- Lize. - Aš atsiprašau.
Mopsius ėmė inkšti, ir pasielgiau nepagalvojusi.
Žinot, mudu su broliu prižiūrime šunis.
Tai nuostabu, ir vertinu, kaip tu myli šunis.
- Bet atmink, kad „Bauzeris“ - verslas. - Žinoma.
O dėl Mopsiaus, tai kai kuriems šunims reikia daugiau laiko.
Jam viskas gerai.
Tiesiog laikykis taisyklių ir viskas bus gerai.
Beje, šauniai padirbėjai sandėliuke.
Nujaučiu tau penkių žvaigždučių įvertinimą.
Ačiū, Rūta. Nenuvilsiu jūsų.
Nenoriu ir tavęs nuvilti, Mopsiau.
Galiu dar vieną?
Ei. Kažkam patiko mano slaptojo recepto takai.
Atlikusi mėsainių mėsa su padažu tortilijoje?
Neatskleisk paslapties.
Visą dieną dirbau su Semiu. Mirštu iš bado.
Dabar žinai, kodėl „alinantis darbas - alkinantis darbas“.
Lize, atrodai nelinksma. Ar kas nutiko „Bauzeryje“?
Ne ne.
Tai yra, taip. Daug kas nutiko. Buvau užsiėmus.
- Labai užsiėmus. - Atrodo, tuoj bus „bet“.
Tiesiog nesitikėjau tiek daug taisyklių.
Nežinojau, kad ir Semis turės tiek taisyklių. Nori keistis?
Tu kompostuok, aš žaisiu su šunimis.
Ten ne žaidimai.
- Tai verslas. - Brangioji, tai pirma diena.
Esu tikra, visi įvertino tavo gamintus skanėstus, taip?
Gal galim nekalbėt apie tai?
Žinoma.
Penki, keturi, trys…
Yra toks šuniukas Mopsius. Pakėliau jį, nes jam reikėjo dėmesio.
Bet „taisyklės neleidžia“ savanoriams mokiniams liesti šunų.
Bet tu moki elgtis su šunimis. Nuolat tai darai. Sakei jiems?
Čarlzai, tai ne mūsų namai. Jie turi savo taisykles.
Tikiu, kad rasi būdą ir laikytis taisyklių, ir padėti Mopsiui.
- Pasitikėk nuojauta. - Aha. Visada.
O aš nujaučiu, kad prašysiu daugiau takų.
Čarlzai. Čarlzai, baik!
Pagaliau.
Ką nori, kad daryčiau? Žinau, ko pats norėčiau.
Ne. Sakau, nebedėk tiek daug žolės.
Neskaitei vieno lapo santraukos, kurią daviau.
Būtum skaitęs, žinotum, kad pradedi nuo plono žolės sluoksnio,
tada dedi anglines organines medžiagas.
Tada žolės ir vėl anglinės. Ir sluoksniuot kaip lazaniją.
Lazanija skamba neblogai.
Pavalgom ir pažiūrim „Nuostabius lordo Ko nuotykius“?
- Neužsidirbai valgyt. - Bent pailsėkim?
Ilsėjais ir blaškeis visą dieną!
Nesiblaškiau. Tiesiog kompostuoti nėra labai smagu.
Kaip gali taip sakyt?
Visuomenės atliekas verčiame tokia vertinga trąša, kad kai kur
ją vadina juoduoju auksu.
Beje, komposto konteineriai bendruomenių soduose
subūrė įvairaus plauko žmones…
Ginti visatą - alkinantis darbas.
Gal šokime į erdvėlaivį ir paieškokime tarpgalaktinės lazanijos?
Tu vėl išsiblaškei.
Atsiprašau. Tiesiog sunku rast ką nors įdomaus purvo krūvoj.
Purvo krūvoj?
Žiūrėk, Čarlzai, jei nenori šito daryt - nedaryk.
Ne, viskas gerai. Grįžkim prie darbo.
Bet gali būt, kad visą laiką galvosiu apie lordą Ko.
Gerai. Turime išimti šitą. Tada reikia išlyginti.
- Tikrai nepriimsite? - Apgailestauju.
Savaitgalį viskas užimta.
Be to, vieta turi būti užsakoma mažiausiai prieš 48 valandas.
Skubiai turiu išskrist dėl darbo. Man tikra bėda.
Tikrai nepadarysit išimties?
Turiu laikytis taisyklių.
Apgailestauju.
Atsiprašau, pone von Meilianosi?
Prašau, tiesiog vadink Mazu.
Mazai, girdėjau, kas nutiko. Manau, galiu padėti.
Tu gali pakeisti taisykles?
Ne, bet aš su broliu namuose priglaudžiame šunis.
Tai hobis, bet turime atsiliepimų.
Mielai savaitgalį prižiūrėtume Mopsių.
Išgelbėtum gyvybę. Bet ar tu tikra?
Kaip ir sakiau, jis gan reiklus.
Šis meilutis?
Patikėkit. Susitvarkysim.
Nemanau, kad susitvarkysiu.
Išbandžiau žaislus, skanėstus, apklotus.
Kad ir ką darau, kai jį padedu, jis daro šitai.
Suprantu, kai taip buvo „Bauzeryje“. Bet čia nėra ko liūdėti, Mopsiau.
Mes mylime tave.
Na, dabar tikrai atrodo laimingas.
O dabar nelabai.
Sakau, jis nesiliauja.
Kuo toliau nueinu, tuo garsiau inkščia.
Negaliu visąlaik nešiot tavęs.
Mopsiau.
Čia mano namų darbai.
Ką?
Aš pasiruošęs Mopsiaus pamainai.
Išsiaiškinau, kodėl jis nuolat inkščia.
Mopsai labai kenčia nuo atskyrimo nerimo.
- Jis nemėgsta būt vienas. - Daugiau myluokim jį.
Kaip tik tai - blogas būdas jam padėt.
Kaip mylavimas gali būti blogai?
Mopsius primina man tave, kai buvai kūdikis.
Neužmigdavai pati.
Verkei ir verkei, kol kas nors ateidavo pabūti šalia.
Tai ką darei?
Palinkėdavau labos ir išeidavau iš kambario. Tu paverkdavai.
Aš grįždavau, nuramindavau ir vėl išeidavau.
Palikdavom tave vis ilgiau,
kol galėjai užmigt ir išmiegot visą naktį.
Būtent tai svetainėje pataria daryti Mopsiui.
- Tave išdresavo kaip šunį. - Tau darėme tą patį.
Na, šunys patys geriausi.
Planas puikus, mieloji.
Pradėsime dabar?
Manau, kad rytoj.
Kaip šiandien sekasi?
Nežinau, kiek kartų grįžau ir išėjau,
bet, manau - veikia.
Mopsius atrodo ramus ir laimingas.
Jis toks jau dvi valandas.
Mane visad stebina, kaip tau puikiai sekas su šunimis.
Ačiū.
Norėčiau taip pat jaustis „Bauzeryje“.
Semi.
Pamiršau paskambint tau.
Žinau. Vienas dariau savo ir tavo darbus.
Padėjau Lizei su Mopsiu. Praradau laiko nuovoką.
- Tu mane nustūmei. - Neliečiau tavęs.
Ne. Pavertei savo pagalbininku. Darau, ko tu nori.
Bet kai darom kažką, ko aš noriu, staiga tai nelabai svarbu.
Tu lordas Ko, o aš tik ledų kamuoliukas.
Negaliu patikėt, kad pyksti dėl…
Pasakyk.
Dėl purvo krūvos.
Aš taip nesakiau. Tu pasakei.
Žinai ką? Pamiršk.
Nuo šiol aš didvyris, o tu pagalbininkas.
Koks didvyris?
Pristatymo. Pats jį paruošiu.
- Bet ką aš tada darysiu? - Nežinau.
Žiūrėsi „Nuostabius nuotykius“?
Ką tik pabaigiau.
Pasiilgsiu tavęs.
Labas.
Puikiai padirbėjai su Mopsiu.
Atrodo daug laimingesnis.
Aha, atrodo, jam daug geriau.
Mazas atvyks jo pasiimti popiet.
Galiu jį dabar palaikyti?
Žinoma.
Norėčiau, kad ir Semį išmokytum neverkšlenti.
Vieną kartą pamiršau nueit pas jį dėl pasitarnavimo projekto.
Ir dabar jis pyksta ant manęs!
Turi omeny projektą, su kuriuo jis tau padarė paslaugą?
Žinau. Bet man nerūpi kompostavimas.
O jis vis vien būtų tai daręs vienas.
Tai kodėl čia tokia didelė problema?
Nes tai jam svarbu taip, kaip tau svarbu animė.
Animė daug geriau nei purvas.
Čarlzai, Semis visada stengiasi domėtis tuo, kas tau patinka.
Tad kodėl tu negali padaryti to paties?
Juk jis tavo geriausias draugas.
Čia tau. Aš būsiu pasiruošus po minutės.
Sveiki, Mazai. Kaip Mopsius?
Lize, ar bent suvoki, ką padarei?
Sakiau jums. Stengiausi padėti jam dėl atskyrimo nerimo.
Ne Mopsiui - man. Aš dirbu iš namų
ir niekaip nieko nenudirbdavau, nes Mopsius buvo labai reiklus.
Dėl to kreipiaus į „Bauzerį“.
Bet dabar mudviejų gyvenimas daug geresnis!
Tai puiku. Nekantrauju pamatyti jus „Bauzeryje“.
Ne, į „Bauzerį“ nebegrįšim.
- Palaukit. Ką? - Mums nebereikia „Bauzerio“.
Na, juk jam daug geriau būti namie su tėčiu.
Žodžiu, Lize, mums metas.
Darkart ačiū už viską, ką padarei.
Tu tikra ekspertė. Iki.
- Jis atrodė labai laimingas. - Na, o Rūta įsius.
Tai tiek mano karjeros „Bauzeryje“.
Ir gausiu prastą pasitarnavimo įvertinimą.
- Kodėl? - Nes praradau jų klientą.
- Sakiau, Čarlzai. Tai verslas. - Taip, bet tai šunų verslas.
O pasitarnavimo savaitės esmė - padėti bendruomenei, tiesa?
Mopsius irgi bendruomenės dalis.
Padėjai jam. Ar tai nereiškia, kad tau gerai sekasi verslas?
Nemanau. Bet padėjai pasijusti truputį geriau.
Na, tu padėjai man kartą ar du, tad…
Gerai, judu. Eime.
Tai kam tie krepšiai?
Negalim abu susimaut per pasitarnavimo savaitę.
Taigi, nors daug žmonių mato kompostą tik kaip purvo krūvą,
kažką, ant ko užmynęs nesusimąstai,
išties išmintingieji supras, koks jis vertingas mūsų visų ir žemės draugas.
Čarlzai, čia jūsų bendras projektas, o tu nekalbėjai.
- Atkreipk dėmesį… - Tiesą sakant, turiu ką pasakyt.
Daug išmokau iš šio projekto.
Kompostavimas grąžina maisto medžiagas į žemę.
Dėl to daržovės mums labai naudingos.
Be to,
komposto dėka įsisavinama daugiau CO2, o tai lėtina klimato kaitą.
Gal neskamba labai įdomiai, bet tai yra svarbu.
O tai šaunu.
Beje, mudu su Semiu pagaminome visiems šituos.
Tai stiklainis su instrukcijomis kompostui pradėti,
kad kiekvienas galėtumėt būt savo sodo didvyriu.
Iš kur viską žinai?
Iš tavo vieno lapo santraukos.
Tikrai? Perskaitei?
Kaip šaunu.
- O popierius lengvai yrantis? - Nevaryk Dievo į medį, Semi.
Lize. Norėčiau šnektelti.
Galiu greitai kai ką pasakyti?
Labai atsiprašau, kad nesilaikiau taisyklių ir dėl to netekote kliento.
- Apie tai ir norėjau pakalbėti. - Mano pasiteisinimas:
savanoriavau ne dėl to, kad mėgstu šunis. Savanoriavau, nes myliu juos.
Sužinojau, kad Ema Bauzer dėl to ir įsteigė šį verslą.
Jos mėgstamiausi žodžiai: „Rask darbą,
kurį dievini ir tau niekad neteks dirbt.“
Taip.
Dėl to atidariau savo „Bauzerį“. Ir aš myliu šunis.
O kaip dėl Mazo ir Mopsiaus?
Tiesą sakant, Mazas parašė patį nuostabiausią atsiliepimą apie mus.
Pasakė, kad „Bauzeris“ padarė daugiau, nei privalėjo padaryti.
Mūsų telefonai nesiliauja skambėję.
Ar tai reiškia, kad gausiu gerą įvertinimą?
Ir dar daugiau. Atsiprašymą.
Už ką?
Na, kad neįvertinome tavęs.
Per taisykles nepastebėjau, jog išmanai apie šunis daugiau
nei dauguma suaugusiųjų, su kuriais dirbau.
Padėjai ne tik Mopsiui.
Padėjai ir man suprasti, kad norėčiau čia kai ką pakeisti.
Sveiki. Aš Rūta iš „Bauzer kiemo“.
Dabar kartu su mūsų profesionaliais darbuotojais
„Bauzeryje“ yra bendruomenės savanorių,
kurie padeda šuniukams jaustis laimingiems, saugiems ir mylimiems.
Atvykite į „Bauzer kiemą“. Tai ne šiaip verslas -
mes jūsų bendruomenės dalis.
PAGAL ELENOS MAILS MOKOMŲJŲ KNYGŲ SERIJĄ „THE PUPPY PLACE“
Išvertė Kristina Čeidaitė